滕子京魏介之二同年相訪丹陽郡
作者：范仲淹
朝代：宋

paragraphs: 長江天下險，涉者利名驅。
二公訪貧交，過之如坦途。
風波豈不惡，忠信天所扶。
相見乃大笑，命歌倒金壺。
同年三百人，大半功名呼。
沒者草自綠，存者顔無朱。
功名若在天，何必心區區。
莫競貴高路，休防讒疾夫。
孔子作旅人，孟軻號迂儒。
吾輩不飲酒，笑殺高陽徒。